CELEX: 62017TA0433
Language: hr
Date: 2019-09-20 00:00:00
Title: predmet T-433/17: Presuda Općeg suda od 20. rujna 2019. – Dehousse protiv Suda Europske unije („Pristup dokumentima – Sud Europske unije – Dokumenti kojima institucija raspolaže u sklopu obavljanja svojih administrativnih zadaća – Zahtjev za pristup koji je podnio bivši sudac Općeg suda – Djelomično odbijanje pristupa – Izvanugovorna odgovornost Unije”)

25.11.2019   
            
            
               HR
            
            
               Službeni list Europske unije
            
            
               C 399/42
            
         
      Presuda Općeg suda od 20. rujna 2019. – Dehousse protiv Suda Europske unije
      (predmet T-433/17) (1)
      
      („Pristup dokumentima - Sud Europske unije - Dokumenti kojima institucija raspolaže u sklopu obavljanja svojih administrativnih zadaća - Zahtjev za pristup koji je podnio bivši sudac Općeg suda - Djelomično odbijanje pristupa - Izvanugovorna odgovornost Unije”)
      (2019/C 399/50)
      Jezik postupka: francuski
      
         Stranke
      
      
         Tužitelj: Franklin Dehousse (Bruxelles, Belgija) (zastupnici: L. Levi i S. Rodrigues, odvjetnici)
      
         Tuženik: Sud Europske unije (zastupnici: J. Inghelram, Á. Almendros Manzano i V. Hanley-Emilsson, agenti)
      
         Predmet
      
      S jedne strane, zahtjev na temelju članka 263. UFEU-a za poništenje odluka od 18. i 22. svibnja 2017. kojima je Sud Europske unije odbio udovoljiti zahtjevima za pristup određenim dokumentima koje je tužitelj podnio 27. siječnja 2017. i 14. prosinca 2016. i, s druge strane, zahtjev na temelju članka 268. UFEU-a za naknadu neimovinske štete koju je tužitelj navodno pretrpio zbog protupravnog postupanja Suda Europske unije kada je on odbio udovoljiti njegovim zahtjevima za informacijama podnesenima između 15. srpnja i 10. kolovoza 2016.
      
         Izreka
      
      
                  1.
               
               
                  
                     Poništava se odluka od 18. svibnja 2017. o odbijanju drugog zahtjeva za pristup određenim dokumentima Franklina Dehoussea u dijelu u kojem se odbija pristup „prepisci predsjednika Skourisa odnosno njegovog šefa kabineta sa svim njemačkim javnim tijelima između 2011. i zaključno 2015.”.
                  
               
            
                  2.
               
               
                  
                     Tužba se u preostalom dijelu odbija.
                  
               
            
                  3.
               
               
                  
                     Svaka će stranka snositi vlastite troškove.
                  
               
            
         (1)  SL C 300, 11. 9. 2017.